România a cucerit o medalie de aur, una de argint și patru de bronz la Cupa Mondială de canotaj, de la Lucerna.
Sportivii români au luat șase medalii la Cupa Mondială de canotaj, desfășurată la Lucerna. Medalia de aur a fost câștigată de echipajul de dublu vâsle feminin, format din Ancuța Bodnar și Simona Radiș. România a mai luat încă o medalie de argint și alte 4 de bronz.
România a cucerit, duminică, șase medalii la Cupa Mondială de canotaj, desfășurată la Lucerna: una de aur, una de argint şi patru de bronz.Aurul a fost câștigat la dublu vâsle feminin, de Nicoleta-Ancuţa Bodnar şi Simona Geanina Radiş, în 06 min 46 sec 72/100.Medalia de argint a fost câştigată de Ionela-Livia Cozmiuc şi Gianina-Elena Beleagă, la dublu vâsle feminin, categorie uşoară, cu timpul de 07 min 02 sec 09/100, în urma Marii Britanii (07:00.33).O medalie de bronz a fost obținută de Adriana Ailincăi şi Iuliana Buhuş, la dublu rame feminin, cu timpul de 07 min 22 sec 23/100, devansate de Spania (07:17.93) şi Irlanda 1 (07:22.17).România, locul 7 în clasamentul pe medaliiO altă medalie de bronz a fost adjudecată la dublu rame masculin s-a obţinut bronzul, prin Marius-Vasile Cozmiuc şi Ciprian Tudosă, în 06 min 38 sec 45/100, în urma Serbiei (06:36.84) şi Italiei (06:38.26).La patru rame feminin, România 1 (Nicoleta Paşcanu, Elena Logofătu, Cristina-Georgiana Popescu, Roxana-Iuliana Anghel) a câştigat medaliile de bronz, în 06 min 36 sec 99/100.Cea de-a patra medalie de bronz a fost obţinută la patru rame masculin, de echipajul compus din Mihăiţă-Vasile Ţigănescu, Mugurel Vasile Semciuc, Ştefan-Constantin Berariu şi Cosmin Pascari, în 05 min 58 sec 19/100.În clasamentul pe medalii, România a ocupat locul 7, devansată de Marea Britanie (3-1-1), China (3-0-0), Olanda (2-1-2), Italia (1-3-2), Irlanda (1-3-1) şi Germania (1-2-1).